(Návrh)

**Zákon**

**z ... 2020,**

**ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z., zákona č. 315/2016 Z. z., zákona č. 93/2017 Z. z., zákona č. 248/2017 Z. z., zákona č. 264/2017 Z. z., zákona č. 112/2018 Z. z., zákona č. 177/2018 Z. z., zákona č. 269/2018 Z. z., zákona č. 345/2018 Z. z., zákona č. 215/2019 Z. z., zákona č. 221/2019 Z. z. a zákona č. 62/2020 Z. z. sa mení a dopĺňa takto:

1. V § 1 ods. 4 písm. c), ods. 5 písm. c), ods. 7 a ods. 8 písm. c) sa na konci pripájajú tieto slová: „okrem nekontrolných a neblokujúcich foriem súkromnej kapitálovej účasti vyžadovaných na základe ustanovení právnych predpisov v súlade so Zmluvou o Európskej únii a Zmluvou o fungovaní Európskej únie, ktorými sa nevykonáva rozhodujúci vplyv na kontrolovanú právnickú osobu“.
2. V § 1 sa vypúšťajú odseky 12 až 14.

Doterajší odsek 15 sa označuje ako odsek 12.

1. V § 1 ods. 12 sa slová „2 až 13“ nahrádzajú slovami „2 až 11“.
2. V § 2 ods. 5 písm. j) prvom bode sa slová „verejnú súťaž, obchodnú verejnú súťaž alebo postup zadávania podlimitnej zákazky bez využitia elektronického trhoviska“ nahrádzajú slovami „verejnú súťaž alebo obchodnú verejnú súťaž“.
3. § 5 vrátane nadpisu znie:

„§ 5

Finančný limit zákazky a koncesie

Tento zákon sa vzťahuje na zákazku a koncesiu, ktorých predpokladaná hodnota sa rovná alebo je vyššia ako finančný limit ustanovený nariadením vlády Slovenskej republiky.“.

1. V § 6 ods. 1 sa vypúšťajú slová „s cieľom ustanovenia postupu verejného obstarávania podľa finančných limitov“ a za slová „porovnateľný predmet zákazky“ sa vkladajú slová „zistených s použitím systému sledovania vývoja cien podľa osobitného predpisu27a)“.

Poznámka pod čiarou k odkazu 27a znie:

„27a) § 19b ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“.

1. V § 6 ods. 2 písm. a) sa za slová „ak sa“ vkladajú slová „v rámci zmluvy alebo rámcovej dohody“.
2. V § 6 odseky 4 a 5 znejú:

„(4) Ak je stavebná práca alebo služba rozdelená na niekoľko častí v rámci zadávania jednej zákazky, z ktorých každá bude predmetom samostatnej zmluvy, predpokladaná hodnota zákazky sa určí ako súčet predpokladaných hodnôt všetkých častí zákazky a zadávanie zákaziek podľa tohto zákona sa použije, ak celková predpokladaná hodnota zákazky nie je nižšia ako finančný limit podľa § 5.

(5) Ak je dodávka tovaru rozdelená na niekoľko častí v rámci zadávania jednej zákazky, z ktorých každá bude predmetom samostatnej zmluvy, predpokladaná hodnota zákazky sa určí ako súčet predpokladaných hodnôt všetkých častí zákazky a zadávanie zákaziek podľa tohto zákona sa použije, ak celková predpokladaná hodnota nie je nižšia ako finančný limit podľa § 5.“.

1. V § 6 ods. 8 písm. b) sa vypúšťajú slová „a iné výdavky súvisiace so službami“.
2. V § 6 ods. 13 sa vypúšťajú slová „ods. 7“.
3. V § 6 ods. 15 sa vypúšťajú slová „ods. 7“ a slovo „nadlimitnej“.
4. § 8 znie:

„§ 8

Osoba, ktorá nie je verejným obstarávateľom ani obstarávateľom je povinná postupovať ako verejný obstarávateľ, ak jej verejný obstarávateľ poskytne viac ako 50 % finančných prostriedkov na zákazku, ktorou je

1. uskutočnenie stavebných prác, ktorých predpokladaná hodnota nie je nižšia ako finančný limit podľa § 5 alebo
2. poskytnutie služieb, ktorých predpokladaná hodnota nie je nižšia ako finančný limit podľa § 5 a ktoré sú spojené so zákazkou podľa písm. a).“.
3. V § 10 ods. 3 sa vypúšťajú slová „ods. 1“.
4. V § 10 ods. 7 sa vypúšťajú slova „okrem zákaziek s nízkou hodnotou“.
5. V § 10 ods. 10 sa slová „§ 1 ods. 2 až 14“ nahrádzajú slovami „§ 1 ods. 2 až 11“.
6. V § 10 ods. 11 sa vypúšťa písmeno a).

Doterajšie písmená b) až d) sa označujú ako písmená a) až c).

1. V § 11 ods. 2 sa vypúšťajú slová „alebo § 115 ods. 1 písm. c); ak ide zákazku s nízkou hodnotou, splnenie podmienok podľa § 81 písm. c) alebo § 115 ods. 1 písm. c) sa nevyžaduje“.
2. V § 12 ods. 1 sa slovo „úrad“ nahrádza slovami „Úrad pre verejné obstarávanie (ďalej len „úrad“)“.
3. V § 12 ods. 3 písm. b) sa vypúšťa prvý bod.

Doterajšie body 2 a 3 sa označujú ako body 1 a 2.

1. V § 13 ods. 4 sa vypúšťa bodkočiarka a slová „ustanovenie § 109 ods. 1 tým nie je dotknuté“.
2. V § 13 ods. 6 sa za slová „na trhu, aj“ vkladajú slová „na prípady, pri ktorých verejný obstarávateľ a obstarávateľ nepostupujú podľa tohto zákona, ako aj sprístupniť“.
3. V § 18 ods. 3 sa vypúšťajú slová „ods. 2, ak ide o zmluvu a rámcovú dohodu, alebo podľa § 5 ods. 7, ak ide o koncesnú zmluvu“.
4. V § 20 ods. 2 sa za slovom „koncesii“ čiarka nahrádza slovom „alebo“ a vypúšťajú sa slová „alebo vo výzve na predkladanie ponúk, ak ide o podlimitnú zákazku bez využitia elektronického trhoviska“.
5. V § 20 ods. 10 písm. a) sa za slovom „koncesii“ čiarka nahrádza slovom „alebo“ a vypúšťajú sa slová „alebo vo výzve na predkladanie ponúk, ak ide o podlimitnú zákazku“.
6. V § 21 ods. 4 písm. a) sa vypúšťajú slová „a § 113 ods. 7“.
7. V § 21 ods. 6 poslednej vete sa za slovom jazyku vypúšťa čiarka a slová „ak ide o postup zadávania nadlimitnej zákazky, nadlimitnej koncesie alebo súťaž návrhov“.
8. V § 24 ods. 1 sa vypúšťa slovo „kompletnú“ a slovo „desať“ sa nahrádza slovom „päť“.
9. V § 24 ods. 3 písm. c) sa vypúšťajú slová „dátum uverejnenia výzvy na predkladanie ponúk vo vestníku a číslo tejto výzvy, ak ide o podlimitnú zákazku“.
10. V § 24 ods. 4 sa slovo „desiatich“ nahrádza slovom „piatich“.
11. V § 24 ods. 5 sa slová „kompletnú dokumentáciu“ nahrádzajú slovami „alebo jej časť“.
12. V § 24 sa vypúšťa odsek 6.
13. V § 25 ods. 3 sa za slovom „koncesii“ čiarka nahrádza slovom „alebo“ a vypúšťajú sa slová „alebo vo výzve na predkladanie ponúk, ak ide o podlimitnú zákazku“.
14. V § 30 ods. 9 a 10 sa vypúšťajú slová „ods. 2“.
15. V § 42 ods. 6 znie:

„(6) Povinnosť podľa odseku 5 sa na verejného obstarávateľa nevzťahuje, ak obstaranie výrobku podľa odseku 5 v najvyššej triede energetickej účinnosti a najvyššej výkonnosti nie je vhodné vzhľadom na efektívnosť nákladov, nie je ekonomicky únosné pre verejného obstarávateľa, nie je technicky vhodné alebo neumožňuje hospodársku súťaž.“.

1. V § 42 ods. 12 prvej vete sa za slová „plnenia zmluvy“ vkladajú slová „súvisiace s predmetom zákazky“ a na konci sa bodka nahrádza bodkočiarkou a pripájajú sa slová „na posúdenie súvisu s predmetom zákazky sa použije § 44 ods. 2“.
2. V § 46 ods. 2 sa slová „podľa prvej vety“ nahrádzajú slovami „na predkladanie ponúk“.
3. V § 47 ods. 1 sa za slovo „povoliť“ vkladajú slová „alebo vyžadovať“, za slovo „povoľujú“ sa vkladajú slová „alebo vyžadujú“ a za slovo „povolené“ sa vkladajú slová „alebo vyžadované“.
4. V § 63 sa vypúšťa odsek 2.

Doterajší odsek 3 sa označuje ako odsek 2.

1. V § 64 ods. 2 písm. b) sa na konci pripájajú slová „a protokoly a záznamy zo skončených kontrol“.
2. V § 66 ods. 8 písm. f) sa slová „§ 109 ods. 4 použije rovnako“ nahrádzajú slovami „všetkým registrovaným uchádzačom alebo záujemcom, ktorí v osobnom profile majú uvedený údaj o rovnakej klasifikácii tovaru alebo služieb podľa § 14 ods. 6 písm. c), v akej bola vybraná ponuka podľa písmena a), ako aj všetkým registrovaným uchádzačom alebo záujemcom, ktorí si o tejto udalosti zvolili možnosť zasielania informácií, zasiela na adresu elektronickej komunikácie podľa § 14 ods. 6 písm. a) informácia o tejto skutočnosti“.
3. Tretia časť vrátane nadpisu sa vypúšťa.
4. V § 120 ods. 2 sa slová „všeobecne záväzným právnym predpisom, ktorý vydá úrad“ nahrádzajú slovami „nariadením vlády Slovenskej republiky“.
5. V § 126 ods. 1 sa slová „až 118“ nahrádzajú slovami „až 107“.
6. V § 127 sa vypúšťa odsek 5.

Doterajší odsek 6 sa označuje ako odsek 5.

1. V § 134 ods. 1 sa vypúšťajú slová „alebo úradu, ak ide o podlimitnú zákazku v oblasti obrany a bezpečnosti“.
2. V § 136 ods. 1 sa vypúšťajú slová „ods. 5“.
3. V § 137 ods. 2 písm. a) a ods. 4 sa vypúšťajú slová „ods. 5“.
4. § 139 sa vypúšťa.
5. V § 141 ods. 1 sa slová „uznesenie vlády; § 143 ods. 1 písm. a) až c) sa použijú primerane“ nahrádzajú slovami „uznesenie vlády tak, aby
6. v dostatočnom časovom predstihu bola zverejnená výzva na predkladanie návrhov na kandidátov,
7. najmenej 15 pracovných dní pred dňom výberu kandidáta boli na webovom sídle úradu vlády zverejnené životopisy kandidátov s uvedením kde vykonávali odbornú prax vo verejnom obstarávaní a kto kandidátov navrhol,
8. po výbere kandidáta bola na webovom sídle úradu vlády zverejnená informácia s dôvodom výberu kandidáta a stručným odôvodnením odmietnutia ostatných kandidátov.“.
9. V § 147 písm. i) sa za slovo „rozhodnutia“ vkladá čiarka a slová „protokoly a záznamy zo skončených kontrol“.
10. V § 147 sa vypúšťa písmeno l)

Doterajšie písmená m) až s) sa označujú ako písmená l) až r).

1. V § 149 ods. 1 písm. h) sa slová „písm. q)“ nahrádzajú slovami „písm. p)“.
2. V § 167 sa vypúšťajú odseky 4 a 5.

Doterajší odsek 6 sa označuje ako odsek 4.

1. V § 168 sa za odsek 2 vkladá nový odsek 3, ktorý znie:

„(3) Výsledkom ex ante posúdenia je úrad alebo iný správny orgán viazaný v konaní alebo pri postupe, ktorý sa týka posúdenia súladu dokumentov s týmto zákonom, a to v rozsahu, v akom bol úradom skonštatovaný súlad predložených dokumentov s týmto zákonom.“.

Doterajší odsek 3 sa označuje ako odsek 4.

1. Za § 180 sa vkladá § 180a, ktorý vrátane nadpisu znie:

„§ 180a

Kontrola

1. Úrad kontroluje dodržiavanie povinností podľa tohto zákona verejným obstarávateľom, obstarávateľom alebo osobou podľa § 8 (ďalej len „kontrolovaný“), ak ho o to požiada riadiaci orgán,74a) orgán auditu,74b) certifikačný orgán74c) alebo orgán štátnej správy, ktorý osvedčí právny záujem v danej veci, ak boli kontrolovanému poskytnuté finančné prostriedky na dodanie tovaru, uskutočnenie stavebných prác alebo poskytnutie služieb z Európskej únie.
2. Záznam alebo protokol z kontroly podľa odseku 1 doručuje úrad aj orgánu, ktorý o výkon kontroly požiadal, a to do 15 dní odo dňa skončenia kontroly.
3. Ak kontrolovaný na základe výsledkov kontroly oznámi úradu, že so všetkými zistenými skutočnosťami súhlasí v plnom rozsahu, pokuta, ktorá by bola inak uložená v konaní podľa § 182, sa zníži o 50 %.
4. Na výkon kontroly sa použijú základné pravidlá kontrolnej činnosti podľa osobitného predpisu.74aa)“.

Poznámka pod čiarou k odkazu 74aa znie:

„74aa) Zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.“.

1. V § 182 ods. 2 písmeno f) znie:

„f) porušil niektorú z povinností podľa § 24 ods. 1, 2, 4 alebo ods. 5,“.

1. V § 182 ods. 2 sa vypúšťajú písmená m) až q).
2. V § 182 sa za odsek 2 vkladá nový odsek 3, ktorý znie:

„(3) Úrad uloží verejnému obstarávateľovi alebo obstarávateľovi pokutu do 5 000 eur, ak v postupe verejného obstarávania porušil pravidlá ustanovené týmto zákonom okrem správnych deliktov podľa odsekov 1 a 2 a toto porušenie mohlo mať alebo malo vplyv na výsledok verejného obstarávania.“.

Doterajšie odseky 3 až 9 sa označujú ako odseky 4 až 10.

1. V § 182 ods. 5 sa slová „odsekov 2 a 3“ nahrádzajú slovami „odsekov 2 až 4“.
2. V § 182 ods. 9 a 10 sa slová „odseku 3“ nahrádzajú slovami „odseku 4“.
3. Za § 187f sa vkladá § 187g, ktorý vrátane nadpisu znie:

„§ 187g

Prechodné ustanovenia k úpravám účinným od 1. augusta 2021

1. Postup zadávania zákazky a postup zadávania koncesie, pri ktorých bolo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk odoslané na uverejnenie do 31. júla 2021, sa dokončia podľa predpisov účinných do 31. júla 2021.
2. Postup zadávania zákazky preukázateľne začatý do 31. júla 2021, pri ktorom sa podľa predpisov účinných do 31. júla 2021 nevyžadovalo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk, sa dokončí podľa predpisov účinných do 31. júla 2021.
3. Zadávanie zákaziek v rámci dynamického nákupného systému, ktoré bolo preukázateľne začaté do 31. júla 2021, sa dokončí podľa predpisov účinných do 31. júla 2021.“.
4. Slová „nadlimitná zákazka“ vo všetkých tvaroch sa v celom texte zákona nahrádzajú slovami „zákazka“ v príslušnom tvare. Slová „nadlimitná koncesia“ vo všetkých tvaroch sa v celom texte zákona nahrádzajú slovami „koncesia“ v príslušnom tvare.

**Čl. II**

Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z., zákona č. 628/2005 Z. z., zákona č. 207/2008 Z. z., zákona č. 477/2008 Z. z., zákona č. 145/2010 Z. z., zákona č. 546/2010 Z. z., zákona č. 204/2011 Z. z., zákona č. 220/2011 Z. z., zákona č. 382/2011 Z. z., zákona č. 341/2012 Z. z., zákona č. 340/2015 Z. z. a zákona č. 125/2016 Z. z. sa mení a dopĺňa takto:

1. V § 5a ods. 6 sa vypúšťajú slová „a povinné osoby, ktorými sú obce, vyššie územné celky, povinné osoby, ktoré sú ich rozpočtovou organizáciou alebo príspevkovou organizáciou, a povinné osoby, v ktorých majú viac ako 50 % účasť“.
2. V § 5b ods. 2 sa slová „do 30 dní odo dňa“ nahrádzajú slovami „najmenej sedem dní pred dňom“ a na konci sa pripája táto veta: „Povinnosť podľa odseku 1 písm. b) môže povinná osoba splniť aj zverejnením faktúry, ak je faktúra vyhotovená v štruktúrovanej a prehľadnej forme.“.

**Čl. III**

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z., zákona č. 171/2005 Z. z., zákona č. 266/2005 Z. z., zákona č. 534/2005 Z. z., zákona č. 584/2005 Z. z., zákona č. 659/2005 Z. z., zákona č. 275/2006 Z. z., zákona č. 527/2006 Z. z., zákona č. 678/2006 Z. z., zákona č. 198/2007 Z. z., zákona č. 199/2007 Z. z., zákona č. 323/2007 Z. z., zákona č. 653/2007 Z. z., zákona č. 165/2008 Z. z., zákona č. 383/2008 Z. z., zákona č. 465/2008 Z. z., zákona č. 192/2009 Z. z., zákona č. 390/2009 Z. z., zákona č. 492/2009 Z. z., zákona č. 57/2010 Z. z., zákona č. 403/2010 Z. z., zákona č. 468/2010 Z. z., zákona č. 223/2011 Z. z., zákona č. 512/2011 Z. z., zákona č. 69/2012 Z. z., zákona č. 223/2012 Z. z., zákona č. 287/2012 Z. z., zákona č. 345/2012 Z. z., zákona č. 352/2013 Z. z., zákona č. 436/2013 Z. z., zákona č. 102/2014 Z. z., zákona č. 292/2014 Z. z., zákona č. 324/2014 Z. z., zákona č. 374/2014 Z. z., zákona č. 171/2015 Z. z., zákona č. 357/2015 Z. z., zákona č. 375/2015 Z. z., zákona č. 91/2016 Z. z., zákona č. 301/2016 Z. z., zákona č. 310/2016 Z. z., zákona č. 315/2016 Z. z., zákona č. 352/2016 Z. z., zákona č. 146/2017 Z. z., zákona č. 243/2017 Z. z., zákona č. 177/2018 Z. z., zákona č. 372/2018 Z. z., zákona č. 221/2019 Z. z. a zákona č. 134/2020 Z. z. sa dopĺňa takto:

1. Za § 19a sa vkladá § 19b, ktorý znie:

„§ 19b

1. Subjekt verejnej správy je najmenej 14 dní pred plánovaným obstaraním veci, služby alebo stavebných prác (ďalej len „predmet plnenia“) a ak ide o stavebné práce v hodnote vyššej, ako ustanoví nariadenie vlády 28 dní pred ich plánovaným obstaraním, povinný zadať do systému sledovania vývoja cien podrobnosti o predmete plnenia a jeho dodaní a zistiť priemernú obvyklú cenu za rovnaký alebo porovnateľný predmet plnenia. Správca systému sledovania vývoja cien zabezpečí bezodkladné zverejnenie zadaných podrobností o predmete plnenia a jeho dodaní a priemernej obvyklej ceny, ak ju bolo možné zistiť; zverejnené podrobnosti nie sú návrhom na uzavretie zmluvy. Počas doby zverejnenia je s použitím systému sledovania cien možné v elektronickej podobe predložiť cenovú ponuku na zverejnený predmet plnenia. Výsledok zistenia ceny zo systému sledovania vývoja cien, predložené cenové ponuky, ako aj iné podklady k určeniu ceny obstarania veci, služby alebo stavebných prác je subjekt verejnej správy povinný uchovávať najmenej počas doby troch rokov odo dňa skončenia doby trvania zmluvy.
2. Subjekt verejnej správy je na účely splnenia povinnosti zachovávať hospodárnosť, efektívnosť a účinnosť použitia verejných prostriedkov povinný vychádzať pri určení ceny predmetu plnenia z ceny zistenej použitím systému sledovania vývoja cien, ak bolo takú cenu možné zistiť a z cenových ponúk, ktoré k zverejneným podrobnostiam podľa odseku 1 boli subjektu verejnej správy doručené. Od ceny zistenej spôsobom podľa prvej vety sa subjekt verejnej správy môže odchýliť podstatným spôsobom alebo nad hodnotu priemernej obvyklej ceny len vtedy, ak je to odôvodnené objektívnymi dôvodmi vychádzajúcimi z charakteru predmetu plnenia alebo z okolností jeho dodania, negatívnymi skúsenosťami s dodávateľom, ktorý predložil cenovú ponuku alebo neobvykle nízkou cenou, ktorá nebola dôveryhodne vysvetlená; tieto dôvody subjekt verejnej správy zverejní v systéme sledovania vývoja cien pred uzavretím zmluvy.
3. Ak sa na subjekt verejnej správy nevzťahuje povinnosť zverejnenia údajov o faktúre podľa osobitného predpisu,24am) subjekt verejnej správy je povinný najneskôr sedem dní pred dňom zaplatenia zverejniť faktúru za dodaný predmet plnenia v systéme sledovania vývoja cien.
4. Subjekt verejnej správy je povinný do 30 dní odo dňa dodania plnenia zverejniť v systéme sledovania vývoja cien hodnotenie splnenia povinnosti dodávateľa dodať predmet plnenia riadne a včas.
5. Povinnosti podľa odsekov 1 až 4 sa vzťahujú aj na právnickú osobu a fyzickú osobu, ktoré nie sú subjektom verejnej správy, ak ide o obstaranie predmetu plnenia, na ktoré použijú aspoň v časti verejné prostriedky.
6. Povinnosti podľa odsekov 1, 2 a 4 sa nevzťahujú na
7. obstarávanie tovaru, služby alebo stavebných prác verejným obstarávaním podľa osobitného predpisu,24an)
8. predmet plnenia, ktorý ak by bol zákazkou, vzťahovala by sa naň niektorá z výnimiek z postupu podľa osobitného predpisu.24ao)
9. Povinnosti podľa odsekov 1 a 2 sa považujú za splnené, ak sa predmet plnenia obstará s použitím elektronického trhoviska.24ap) Správca elektronického trhoviska24ap) a správca systému sledovania vývoja cien zabezpečia, aby ak dôjde k zverejneniu dokumentov alebo údajov podľa odsekov 3 alebo 4 na elektronickom trhovisku,24ap) boli automatizovane zverejnené aj v systéme sledovania vývoja cien.
10. Vláda ustanoví nariadením
11. hodnotu predmetu plnenia, vrátane súčtu hodnôt plnenia za určité obdobie, na ktoré sa
12. nevzťahuje povinnosť dodržať lehotu podľa odseku 1 a povinnosť zverejnenia podľa odseku 1,
13. vzťahuje len povinnosť pred plánovaným obstaraním zistiť priemernú obvyklú cenu za rovnaký alebo porovnateľný predmet plnenia,
14. predmet plnenia, na ktorý sa nevzťahujú povinnosti podľa odsekov 1, 2 a 4,
15. hodnotu predmetu plnenia, ktorým sú stavebné práce, kedy sa povinnosť podľa odseku 1 prvej vety plní najmenej 28 dní pred ich plánovaným obstaraním.
16. Systém sledovania vývoja cien je informačným systémom verejnej správy,24aq) ktorého správcom je Úrad vlády Slovenskej republiky. Systém sledovania vývoja cien je dostupný najmenej prostredníctvom webového sídla Úradu vlády Slovenskej republiky.
17. V systéme sledovania vývoja cien sa na základe údajov z informačných systémov verejnej správy, ako aj z iných informačných systémov v správe alebo prevádzke orgánu verejnej moci, sprístupňujú údaje o cenách obstaraných alebo dodaných predmetov plnenia. Údaje podľa prvej vety sa aktualizujú najmenej vo štvrťročných intervaloch, sprístupňujú sa v členení podľa klasifikácie Spoločného slovníka obstarávania24ar) najmenej na úrovni skupiny a sú dostupné aj spôsobom umožňujúcim ich automatizované spracovanie.
18. Správca informačného systému verejnej správy, ako aj orgán verejnej moci, ktorý spravuje alebo prevádzkuje iný informačný systém sú povinní bezodplatne poskytnúť Úradu vlády Slovenskej republiky na účely zabezpečenia činnosti podľa odseku 10 údaje o cenách ponúkaných alebo obstaraných predmetov plnenia, ktoré evidujú, a to nepretržite a automatizovane alebo nepretržite a priamo; údaje sa poskytujú len za podmienky, že ich poskytnutím nedôjde k ohrozeniu utajovanej skutočnosti, ohrozeniu plnenia konkrétnej úlohy podľa osobitného predpisu,24ai) vrátane odhalenia jej zdrojov, prostriedkov, či totožnosti zapojených osôb alebo k ohrozeniu medzinárodnej spravodajskej spolupráce.“.

Poznámky pod čiarou k odkazom 24am až 24ar znejú:

„24am) § 5b ods. 1 písm. b) a ods. 2 zákona č. 211/2000 Z. z. v znení neskorších predpisov.

24an) Zákon č. 343/2015 Z. z. v znení neskorších predpisov.

24o) § 1 ods. 2 až 11 zákona č. 343/2015 Z. z. v znení neskorších predpisov.

24ap) § 13 zákona č. 343/2015 Z. z. v znení neskorších predpisov.

24aq) § 2 ods. 4 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov.

24ar) Príloha č. 1 nariadenia Európskeho parlamentu a Rady (ES) č. 2195/2002 z 5. novembra 2002 o spoločnom slovníku obstarávania (CPV) (Ú. v. ES L 340, 16. 12. 2002) v platnom znení.“.

1. § 31 ods. 1 sa dopĺňa písmenom o), ktoré znie:

„o) konanie v rozpore s § 19b ods. 1 alebo ods. 2.“.

1. V § 31 ods. 5 sa na konci pripája táto veta: „Za porušenie finančnej disciplíny podľa odseku 1 písm. o) sa ukladá penále vo výške 0,1 % zo zmluvnej ceny obstaraného predmetu plnenia.”.

**Čl. IV**

Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 357/2015 Z. z., zákona č. 91/2016 Z. z., zákona č. 171/2016 Z. z., zákona č. 315/2016 Z. z., zákona č. 93/2017 Z. z., zákona č. 280/2017 Z. z., zákona č. 112/2018 Z. z., zákona č. 154/2019 Z. z., zákona č. 461/2019 Z. z. a zákona č. 134/2020 Z. z. sa mení a dopĺňa takto:

1. V § 16 ods. 4 sa slová „§ 41 a 41a“ nahrádzajú slovami „§ 41 a postupov podľa § 41a“.
2. V § 39 ods. 3 v časti pred bodkočiarkou sa za slová „verejného obstarávania“ dopĺňa čiarka a vkladajú slová „postupov pri nadobúdaní tovarov, stavebných práv alebo služieb podľa § 41a ods. 1“ a v časti za bodkočiarkou sa za slová „verejného obstarávania“ vkladajú slová „a rovnopis zmluvy, uzavretej ako výsledok postupov pri nadobúdaní tovarov, stavebných práv alebo služieb podľa § 41a ods. 1“.
3. V nadpise pod § 41 sa slová „nadlimitných zákazkách a podlimitných zákazkách“ nahrádzajú slovom „zákazkách“.
4. V § 41 ods. 1 a 2 sa slová „podá podnet101) Úradu pre verejné obstarávanie“ nahrádzajú slovami „požiada o vykonanie kontroly101) Úrad pre verejné obstarávanie“.

Poznámka pod čiarou k odkazu 101 znie:

„101) § 180a zákona č. 343/2015 Z. z. v znení zákona č. .../2020 Z. z.“.

1. V § 41 ods. 3 sa slová „na základe podnetu101) podľa odseku 2 zistené porušenie pravidiel a postupov verejného obstarávania100) uvedené v rozhodnutí,102)” nahrádzajú slovami „kontrolou101) zistené porušenie pravidiel a postupov verejného obstarávania100) uvedené v protokole z kontroly,“.
2. V § 41 ods. 4 sa slová „na základe podnetu101) zistené porušenie pravidiel a postupov verejného obstarávania100) uvedené v rozhodnutí,102)” nahrádzajú slovami „kontrolou101) zistené porušenie pravidiel a postupov verejného obstarávania100) uvedené v protokole z kontroly,“ a slovo „rozhodnutia102)“ sa nahrádza slovom „protokolu z kontroly“.
3. V § 41 sa vypúšťa odsek 7.

Doterajšie odseky 8 až 11 sa označujú ako odseky 7 až 10.

1. V § 41 ods. 8 sa slová „odsekov 8 a 10“ nahrádzajú slovami „odsekov 7 a 9“.
2. V § 41 sa vypúšťa odsek 10.
3. Nadpis pod § 41a znie: „Postup pri porušení pravidiel pri nadobúdaní tovarov, stavebných práv alebo služieb, ktoré nie sú zákazkou“.
4. V § 41a odsek 1 znie:

„(1) Poskytovateľ prostredníctvom žiadosti o vrátenie vyzve prijímateľa vrátiť poskytnutý príspevok alebo jeho časť vzťahujúci sa na tovar, stavebné práce alebo službu, ktoré nie sú zákazkou z dôvodu, že ich hodnota nedosahuje finančný limit podľa osobitného predpisu,102a) vo vzťahu ku ktorým poskytovateľ na základe vlastného podnetu alebo podnetu iného orgánu zistí, že prijímateľ pri ich nadobúdaní

1. nepostupoval tak, aby vynaložené náklady boli hospodárne,
2. ak vyzval na predloženie ponuky viac hospodárskych subjektov nedodržal princípy rovnakého zaobchádzania a nediskriminácie alebo
3. nepostupoval v súlade s princípom transparentnosti.“.

Poznámka pod čiarou k odkazu 102a znie:

„102a) § 5 zákona č. 343/2015 Z. z. v znení neskorších predpisov.“.

1. V § 41a ods. 5 sa slová „porušenie pravidiel a postupov verejného obstarávania” nahrádzajú slovami „prípady podľa odseku 1“.

**Čl. V**

Tento zákon nadobúda účinnosť 1. augusta 2021.